b'\n_START_ARTICLE_\nAnica Bo\xc5\xa1kovi\xc4\x87\n_START_PARAGRAPH_\nAnica Bo\xc5\xa1kovi\xc4\x87 (Dubrovnik, 3. studenog 1714. - Dubrovnik, 13. kolovoza 1804.) je bila hrvatska knji\xc5\xbeevnica. Pisala je pjesme (pastorale) i prevodila je s talijanskog jezika. Prva je hrvatska knji\xc5\xbeevnica, kojoj je objavljeno djelo na hrvatskom jeziku i prva knji\xc5\xbeevnica u Hrvatskoj, kojoj je objavljena knjiga za vrijeme njenog \xc5\xbeivota._NEWLINE_Anica Bo\xc5\xa1kovi\xc4\x87 je ro\xc4\x91ena od roditelja majke Paule Bettera, k\xc4\x87erke jedne talijanske bogate obitelji, i oca Nikole Bo\xc5\xa1kovi\xc4\x87a, trgovca podrijetlom iz Orahovog Dola._NEWLINE__NEWLINE_Sestra je slavnog brata Ru\xc4\x91era Bo\xc5\xa1kovi\xc4\x87a, a i njena druga bra\xc4\x87a su vrijedna spomena zbog njihova doprinosa hrvatskoj kulturi, hrvatski latinist Baro Bo\xc5\xa1kovi\xc4\x87 i pjesnik Petar Bo\xc5\xa1kovi\xc4\x87._NEWLINE_Djela joj pro\xc5\xbeima kr\xc5\xa1\xc4\x87anska tematika, \xc5\xa1to je veliki utjecaj njena \xc5\xa1kolovanja u samostanu kod \xc4\x8dasnih sestara._NEWLINE_Anica Bo\xc5\xa1kovi\xc4\x87 uz Mariju Betteru-Dimitrovi\xc4\x87, Lukreciju Boga\xc5\xa1inovi\xc4\x87, Juliju Buni\xc4\x87, Nadu Buni\xc4\x87 i Katarinu Zrinsku spada u prva velika \xc5\xbeenska imena hrvatske knji\xc5\xbeevnosti, odnosno, predstavljaju za\xc4\x8detak t.zv. \xc5\xbeenskog pisma._NEWLINE_Nikad se nije udala, \xc5\xbeivjela je pobo\xc5\xbenim \xc5\xbeivotom poput redovnice, do\xc5\xbeivjela je duboku starost te umrla kao posljednji izdanak obitelji Nikole i Pave Bo\xc5\xa1kovi\xc4\x87.'